স্টাফ রিপোর্টার ॥ হবিগঞ্জ ফায়ার সার্ভিস রোড আবাসিক এলাকায় সিসি রাস্তা, ড্রেন ও গাইড ওয়াল নির্মান কাজ শুরু করেছে হবিগঞ্জ পৌরসভা। গতকাল শুক্রবার ওই এলাকায় সিসি রাস্তার ঢালাই কাজ উদ্বোধন করেন হবিগঞ্জ পৌরসভার মেয়র আলহাজ্ব জি, কে গউছ। এ সময় উপস্থিত ছিলেন পৌরকাউন্সিলর মোঃ আলমগীর, উপসহকারী প্রকৌশলী দিলীপ কুমার দত্ত, জেলা ক্রীড়া সংস্থার যুগ্ম সাধারন সম্পাদক এডভোকেট সুলতান মাহমুদ, ঠিকাদার মহসিন শিকদারসহ অন্যান্যরা। মেয়র আলহাজ্ব জি, কে গউছ শতভাগ গুনগত মান বজায় রেখে নির্মান কাজ বাস্তবায়ন করার জন্য সংশ্লিষ্টদের নির্দেশ দেন। উল্লেখ্য ওই এলাকায় ৪ লাখ ৬৫ হাজার টাকার সিসি রাস্তা, ড্রেন ও গাইড ওয়াল নির্মানের কাজ বাস্তবায়ন করছে হবিগঞ্জ পৌরসভা।